nr. 113 / 1996 , um viðskiptabanka og sparisjóði , með síðari breytingum . Frá 1. minni hluta efnahags - og viðskiptanefndar ( JóhS , MF ) . 1 . Við a-lið 3. gr. ( 37. gr . A ) bætist ný málsgrein , 2. mgr. , svohljóðandi : Sparisjóður sem hyggst breyta sér í hlutafélag skv. 1. mgr. skal hafa að lágmarki tvöfaldan fjölda stofnfjáreigenda eins og þeir voru við gildistöku laganna , en þó aldrei færri en sem nemur 2% af íbúatölu þess sveitarfélags þar sem sparisjóðurinn hefur höfuðstöðvar sínar . Þessum fjölda stofnfjáreigenda er m.a. hægt að ná fram með almennu útboði til almennings á starfssvæði sparisjóðsins sem standi eigi skemur en sex mánuði . 2 . Við b-lið 3. gr. ( 37. gr . B ) . Lokamálsliður 4. mgr. orðist svo : Fjármálaeftirlitið hefur eftirlit með starfsemi sjálfseignarstofnunar samkvæmt þessari grein . 3 . Við 3. gr. bætist nýr liður , c-liður ( 37. gr. C ) , svohljóðandi : Við sölu hlutabréfa í sparisjóði , sem breytt hefur verið í hlutafélag samkvæmt ákvæðum laga þessara , skal skattskyldur söluhagnaður vera söluverð bréfanna að frádregnu kaupverði þeirra . Kaupverð hlutabréfa í eigu stofnfjáreigenda skal ákveðið sem stofnfé sjóðsins endurmetið til ársloka 1996 skv. 23. gr. að viðbættu því stofnfé sem greitt hefur verið inn á stofnfjárreikninga frá þeim tíma þar til sparisjóðnum var breytt í hlutafélag . Kaupverð hlutabréfa í sparisjóði í eigu sjálfseignarstofnunar ákvarðast sem raunvirði hreinnar eignar sparisjóðsins við breytingu hans í hlutafélag að frádregnu kaupverði hlutabréfa í eigu stofnfjáreigenda , sbr. framangreint . Raunvirði hreinnar eignar skal ákveðið samkvæmt þeim reglum sem gilda um ákvörðun á jöfnunarverðmæti hlutabréfa , sbr. 3. mgr. 17. gr. laga nr. 75 / 1981 , um tekjuskatt og eignarskatt . Kaupverð hlutabréfa í eigu rekstraraðila skal hækkað eða lækkað samkvæmt verðbreytingarstuðli , sbr. 26. gr. laga nr. 75 / 1981 , til söluárs , enda séu hlutabréfin eignfærð í atvinnurekstrinum . Ef sparisjóði er breytt í hlutafélag samkvæmt ákvæðum laga þessara skal sú breyting ekki hafa í för með sér skattskyldar tekjur fyrir sparisjóðinn , hlutafélagið eða hluthafa í því , þar á meðal þær sjálfseignarstofnanir sem verða hluthafar í sparisjóðnum . Fjárhæð sem sjálfseignarstofnun skv. 37. gr. laga þessara úthlutar af rekstrarhagnaði ársins í samræmi við 4. mgr. þeirrar greinar skal heimilt að draga frá tekjuskattsstofni á því ári .